钦定古今图书集成/明伦汇编/氏族典/第541卷 > 《廖用贤尚友录》 > 易重
## 钦定古今图书集成/明伦汇编/氏族典/第541卷 > 《廖用贤尚友录》 > 易重

按《尚友录》：重字鼎臣，会昌间张滨榜第二。翰林再考，
张被黜，升重为第一。诗云：“六年雁序忍分离，诏下今
朝遇己知。上国风光初晓日，御阶恩渥暮春时。内庭
再考称文异，圣旨宣明奖意奇。故里仙才若相问，一
年攀折两重枝。”官至大理评事。著文千馀篇，游宦筠
之上高。